શહેરના ૮૦ ફૂટ રોડ ઉપર સત્યમ પાર્કમાં રહેતા નિમુબેન પ્રવીણભાઈ રાઠોડ નામના અનુસૂચિત જાતિના ૪૫ વર્ષીય મહિલાએ ગત તારીખ ૧૧ના રોજ સાંજે પોતાના ઘરે ઉલ્ટી કરતા હોય જેથી દીકરીએ પૂછતાં પોતે ઝેરી દવા પી લીધી હોવાનું જણાવતા તાકીદે તેઓને ખાનગી હોસ્પિટલમાં ખસેડાયા હતા જ્યાં ગત સાંજે તેઓનું સારવાર દરમિયાન મૃત્યુ નીપજ્યું હતું આ અંગે થોરાળા પોલીસને જાણ કરતા પીએસઆઇ કે કે પરમાર સહિતનો સ્ટાફ દોડી ગયો હતો અને જરૂરી કાર્યવાહી કરી હતી આ અંગે પીએસઆઇ પરમારે જણાવ્યું હતું કે તેના પતિને કોઈ કામધંધો નહિ મળતો હોવાથી આર્થિક ભીંસ વચ્ચે જીવન જીવવું મુશ્કેલ હતું અને બાળકોની ચિંતામાં જ આ પગલું ભરી લીધું હતું તેણીના મોતથી બે દીકરી અને એક દીકરાએ માતાની છત્રછાયા ગુમાવી છે